钦定古今图书集成/明伦汇编/氏族典/第285卷 > 黄申
## 钦定古今图书集成/明伦汇编/氏族典/第285卷 > 黄申

按《宋史黄申传》：“申字酉乡，井研人。开庆元年进士，授
德安尉，摄主簿，兼提点江西刑狱司签厅，狱事多所
辨明。丞相江万里、提刑黄震交荐之，调安乐丞。申为
政廉谨，有治声，以恩升从事郎。大兵拔抚州，下诸县
索降状，乐安令率其僚联署以上，申独抗不往。令遣
吏促之，申不动。俄而吏民彊舆致之，申颠踣于地，阳”
死得免，遂去，隐巴山中以终。